'O sole mio - Wikipedia

# 'O sole mio

### Da Wikipedia.

Una de' ccose ca ha fatto addeventà Napule accussì fammosa pe' tutte 'o munno, a fora 'o sole, 'a pizza, Margellina, 'o Vesuvio e San Gennaro, è stata sicuramente 'a canzona napulitana.

Chesta particulare forma d'arte ca a Napule, tene siecule 'e storia; nascette verzo 'o Milleduiciento ma, avette 'o periodo 'e cchiù granne successso, tra 'a fina d' ' o Ottuciento e 'o prencipio d ' 'o Noviciento.

Fuje proprio dinte a chillu periodo d'oro ca nascetteno 'e cchiù belli canzone, 'e cchiù granne puete e 'e meglio museciste napulitane, senza vulè levà merito a chille ca venetteno doppo .

'E canzone nate dinte a chillu periodo, c ' 'o tiempo, addeventajeno e fujeno chiammate " classiche " , e ancora ogge, a distanza 'e cchiù 'e 'nu siecolo, sò ancora cantate da 'e meglio cantante, napulitane, 'taliane e straniere e sò apprezzate pe' tutto 'o munno .

Ognuna 'e chesti canzone, accummencie cu' esse 'na storia; 'a storia 'e chi l'ha scritta, 'e chi l'ha musecata, chi l'ha cantata, addò, quanno, comme e pecchè .

Spisso so' storie allère oppure amare, a vvote pareno quase 'nu rumanzo .

L'atmusfera d' 'o Festival 'e Napule e, primma ancora, 'a Piererotta, 'e mutive, 'e parole, 'a meludia, so' tutte cose ca oramaje, so' trasute a fa parte d' 'a storia e d ' 'a trarezzione e d' 'a cultura ’e Napule .

Tramete chesti canzone fammose, è stato scritto ’a storia d ‘ ’a canzona napulitana, ’a quanno è nata, fino e‘ juorne d’ogge .

Chesta è una ’e chelli ccose belle ca fanno parte ’e ll’onore ’e Napule, ’a cchiù genuina, autenteca e vera .

’Na bannera addò nce stanno scritto ’ncoppa ’e cchiù belli note, ’e cchiù belli parole d’ammore, ’e cchiù belli sentemiente .

Proprio grazie a tutto chesto, ca Napule è canusciuta pe‘ tutto ’o munno, comme ’a Patria d‘ ’a canzona .

'A partetura musecale d' 'a canzone: 'O sole mio.

Parole 'e : Giovanni Capurro

Museca 'e : Eduardo Di Capua -Alfredo Mazzucchi

Anne 'e nascita : 1898

Edizzione : Ferdinando Bideri , Napule .

## [càgna] Curiusità

'O prencipio 'O sole mio, ncoppe 'e spartite musecale, figuravano cumme autore sulamente, p' 'e parole Giovanni Capurro e p''a museca Eduardo Di Capua. Ogge, invece, figura comme autore d' 'a parte musecale, pure Alfredo Mazzucchi, 'o musecista ca, avuto l'incarico 'a l'editore, ha appurtato cocche mudifica piccerella 'a museca origginale e accussì ca l'editore, ancora ogge, riesce a ave' ancora 'e sorde de' riritte d' 'a SIAE, pure doppo tante anne passate.

## [càgna] 'E parole

Estratto da "http://nap.wikipedia.org../../../27/o/_/%27O_sole_mio_91b7.html"

Categorie: Stub | 'E canzone napulitane | Storia d''e canzone napulitane

##### Views

- Articulo
- Chiàcchiera
- Verzione 'e mmo

##### Truova

##### Ate léngue

- Deutsch
- English
- Italiano
- Nederlands
- Português